Ministerul Sănătăţii Publice

ORDIN Nr. 1.376

din 10 noiembrie 2006

privind respectarea tarifelor maximale pentru serviciile furnizate de unităţile sanitare publice în cadrul asigurărilor voluntare suplimentare de sănătate
Publicat în: Monitorul Oficial Nr. 929 din 16 noiembrie 2006

    Având în vedere prevederile art. 349 alin. (3) din Legea nr. 95/2006 privind reforma în domeniul sănătăţii, cu modificările şi completările ulterioare,

    în temeiul prevederilor Hotărârii Guvernului nr. 862/2006 privind organizarea şi funcţionarea Ministerului Sănătăţii Publice,

    ministrul sănătăţii publice emite următorul ordin:

    Art. 1 - (1) Unităţile sanitare publice au obligaţia să respecte tarifele maximale pentru serviciile prestate în cadrul asigurărilor voluntare suplimentare de sănătate.

    (2) Tarifele maximale şi lista serviciilor prestate se aprobă prin ordin al ministrului sănătăţii publice, la propunerea unităţilor sanitare publice furnizoare de servicii în cadrul asigurărilor voluntare suplimentare de sănătate, cu avizul Autorităţii de Sănătate Publică, indiferent de subordonare.

    (3) Lista serviciilor, tarifele maximale propuse şi fundamentarea acestora se realizează potrivit modelului prevăzut în anexa care face parte integrantă din prezentul ordin.

    Art. 2 - Lista tarifelor maximale pentru serviciile furnizate de unităţile sanitare publice în cadrul asigurărilor voluntare suplimentare de sănătate, aprobată de ministrul sănătăţii publice, se publică pe site-ul unităţii sanitare publice respective.

    Art. 3 - Direcţiile de specialitate din cadrul Ministerului Sănătăţii Publice, autorităţile de sănătate publică şi unităţile sanitare publice vor duce la îndeplinire dispoziţiile prezentului ordin.

    Art. 4 - Prezentul ordin se publică în Monitorul Oficial al României, Partea I.

p. Ministrul sănătăţii publice,

Vlad Iliescu,

secretar de stat

    Anexă
                                        LISTA

  serviciilor furnizate de unităţile sanitare publice în cadrul asigurărilor voluntare

   suplimentare de sănătate şi a tarifelor maximale, precum şi fundamentarea acestora

                                                                                - lei -

                 Încadrarea                      Din care cheltuieli cu:

                     în            ÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄ
                 prevederile        servicii   opţiunea

Nr.   Denumirea   art. 237   Tarif necuprinse   pentru  solicitarea  condiţii    alte

crt. serviciului  alin. (1)  total în pachetul    un    unei a doua hoteliere  servicii

                  din Legea        de servicii  anumit    opinii    superioare medicale

                 nr. 95/2006       medicale de personal  medicale

                                      bază     medical

